Den ortodokse kirke i Tyskland

Den ortodokse kirke er i Tyskland representert med bispedømmer og menigheter av flere av dens særkirker.

Den bulgarsk-ortodokse kirke 
Det bulgarsk-ortodokse bispedømmet med ansvar for Tyskland er Vest- og Mellom-Europa eparki med sete i Berlin. Det ble etablert i 1980 og har åtte menigheter.

Den gresk-ortodokse kirke 
Den gresk-ortodokse kirke er representert i Tyskland med en rekke bispedømmer som er underlagt to forskjellige patriarkater:
 Det økumeniske patriarkatets bispedømmet Tyskland med sete i Bonn. Det ble etablert i 1969 og har rundt 70 menigheter.
 Antiokia-patriarkatets bispedømmet Europa med sete i Paris. Det ble etablert i 2000 og har 18 menigheter i Tyskland.

Den rumensk-ortodokse kirke 
Det rumensk-ortodokse bispedømmet med ansvar for Tyskland er Tyskland og Sentral-Europa erkebispedømme med sete i München, som er del av metropolitandistriktet Tyskland, Sentral- og Nord-Europa med sete i Nürnberg. Det ble etablert i 1994 og har 50 menigheter.

Den russisk-ortodokse kirke 
Den russisk-ortodokse kirke er representert ved en rekke menigheter som hører til tre ulike bispedømmer:
 det økumeniske patriarkatets eksarkat for ortodokse menigheter av russisk tradisjon i Vest-Europa med sete i Paris, grunnlagt 1921 (fire menigheter);
 den russisk-ortodokse utenlandskirkens eparki Berlin og Tyskland med sete i München, grunnlagt i 1926 (43 menigheter);
 Moskva-patriarkatets eparki Berlin og Tyskland med sete i Berlin, grunnlagt i 1945 (64 menigheter).

Den serbisk-ortodokse kirke 
Det serbisk-ortodokse bispedømmet med ansvar for Tyskland er Mellom-Europa eparki med sete i Hildesheim. Det ble etablert i 1990 og har 20 menigheter.

Den ukrainsk-ortodokse kirke 
Det ukrainsk-ortodokse bispedømmet med ansvar for Tyskland er London og Vest-Europa eparki med sete i Genk (Belgia). Det hører til den ukrainsk-ortodokse diasporakirke og er underlagt den økumeniske patriark. Det ble etablert i 1945 og har åtte menigheter.

Ikke-kanoniske ortodokse kirker 
Av kirkesamfunn som betrakter seg selv som ortodokse, men som ikke er i kommunion med de øvrige ortodokse kirker, kan nevnes:
 Den makedonsk-ortodokse kirke, som har 13 menigheter i Tyskland, som sogner til Europa bispedømme med sete i Malmö (Sverige).

Se også 
 Den orientalsk-ortodokse kirke i Tyskland

Eksterne lenker 
 Den bulgarsk-ortodokse kirke i Vest- og Sentral-Europa
 Den antiokenske gresk-ortodokse kirke i Tyskland
 Den bysantinske gresk-ortodokse kirke i Tyskland
 Den makedonsk-ortodokse kirke i Tyskland
 Den rumensk-ortodokse kirke i Tyskland
 Den russisk-ortodokse kirke i Tyskland (Moskva-patriarkatet)
 Den russisk-ortodokse utenlandskirke i Tyskland
 Den serbisk-ortodokse kirke i Tyskland
 Den ukrainsk-ortodokse kirke i Tyskland